CELEX: 32004D0425
Language: hr
Date: 2004-04-21 00:00:00
Title: 2004/425/EZ: Odluka Vijeća od 21. travnja 2004. o sklapanju Sporazuma između Europske zajednice i Sjedinjenih Američkih Država o uzajamnom priznavanju potvrda o sukladnosti za pomorsku opremu

11/Sv. 115
            
            
               HR
            
            
               Službeni list Europske unije
            
            
               154
            
         32004D0425
   
               L 150/42
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 21. travnja 2004.
   o sklapanju Sporazuma između Europske zajednice i Sjedinjenih Američkih Država o uzajamnom priznavanju potvrda o sukladnosti za pomorsku opremu
   (2004/425/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s njegovim člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom prvom rečenicom te člankom 300. stavkom 4.,
   uzimajući u obzir prijedlog Komisije,
   budući da:
   
               (1)
            
            
               Sporazum između Europske zajednice i Sjedinjenih Američkih Država o uzajamnom priznavanju potvrda o sukladnosti za pomorsku opremu (Sporazum) potpisan je u ime Zajednice 27. veljače 2004., podložno njegovom sklapanju.
            
         
               (2)
            
            
               Trebali bi se utvrditi primjereni unutarnji postupci kako bi se osiguralo dobro funkcioniranje Sporazuma; stoga bi trebalo prenijeti ovlast na Komisiju kako bi donijela određene odluke za njegovu provedbu.
            
         
               (3)
            
            
               Sporazum bi trebalo odobriti,
            
         ODLUČILO JE:
   Članak 1.
   Odobrava se, u ime Zajednice, Sporazum između Europske zajednice i Sjedinjenih Američkih Država o uzajamnom priznavanju potvrda o sukladnosti za pomorsku opremu.
   Tekst Sporazuma priložen je ovoj Odluci.
   Članak 2.
   Ovlašćuje se predsjednik Vijeća da odredi osobu (-e) opunomoćenu (-e), u ime Zajednice, poslati pismo iz članka 21. stavka 1. Sporazuma.
   Članak 3.
   1.   Komisija, uz pomoć posebnog odbora koji je imenovalo Vijeće, predstavlja Zajednicu u Zajedničkom odboru predviđenom člankom 7. Sporazuma i u svakoj radnoj skupini koja se može osnovati u skladu s člankom 7. stavkom 4. Sporazuma. Komisija nakon savjetovanja s posebnim odborom provodi obavješćivanje, razmjenu informacija i zahtjeva za informacije kako je navedeno u Sporazumu.
   2.   Komisija, nakon savjetovanja s posebnim odborom, utvrđuje stajalište Zajednice u vezi odluka koje mora donijeti Zajednički odbor.
   3.   Odluku koja se odnosi na raskid Sporazuma u skladu s njegovim člankom 21. stavkom 3. donosi Vijeće odlučujući kvalificiranom većinom na prijedlog Komisije.
   
      Sastavljeno u Luxembourgu, 21. travnja 2004.
      
         
            Za Vijeće
         
         
            Predsjednik
         
         J. WALSH